Document ID: 31984R0206

*****
ΚΑΝΟΝΙΣΜΟΣ (ΕΟΚ) αριθ. 206/84 ΤΗΣ ΕΠΙΤΡΟΠΗΣ
της 26ης Ιανουαρίου 1984
περί τροποποιήσεως των κανονισμών (ΕΟΚ) αριθ. 685/69 και (ΕΟΚ) αριθ. 625/78 όσον αφορά τις προθεσμίες πληρωμής για το βούτυρο και το αποκορυφωμένο γάλα σε σκόνη που αγοράζονται από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 6 παράγραφος 7 και το άρθρο 7 παράγραφος 5,
Εκτιμώντας:
ότι, για το βούτυρο, το άρθρο 5 παράγραφος 5 του κανονισμού (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1265/83 (4), και, για το αποκορυφωμένο γάλα σε σκόνη, το άρθρο 2 παράγραφος 2 του κανονισμού (ΕΟΚ) αριθ. 625/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2549/83 (6), καθορίζουν την προθεσμία των προϊόντων που αγοράζονται από τους οργανισμούς παρεμβάσεως· ότι οι διατάξεις αυτές ευνοούν σε ορισμένες περιπτώσεις την προσφυγή στην παρέμβαση· ότι πρέπει, για την καλή διαχείριση της αγοράς, να παραταθεί αυτή η προθεσμία·
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού (ΕΟΚ) αριθ. 685/69, η παράγραφος 5 αντικαθίσταται από το εξής κείμενο:
«5. Η πληρωμή του βουτύρου που αγοράζεται από τον οργανισμό παρεμβάσεως πραγματοποιείται εντός προθεσμίας που αρχίζει την 120ή ημέρα μετά από την ημερομηνία αναλήψεως του βουτύρου από τον οργανισμό παρεμβάσεως και λήγει την 140ή ημέρα μετά από την ημερομηνία αυτή.»
Άρθρο 2
Στο άρθρο 2 του κανονισμού (ΕΟΚ) αριθ. 625/78, η παράγραφος 2 αντικαθίσταται από το εξής κείμενο:
«2. Η πληρωμή του αποκορυφωμένου γάλακτος σε σκόνη που αγοράζεται από τον οργανισμό παρεμβάσεως πραγματοποιείται εντός προθεσμίας που αρχίζει την 120ή ημέρα μετά από την ημερομηνία αναλήψεως του αποκορυφωμένου γάλακτος σε σκόνη από τον οργανισμό παρεμβάσεως και λήγει την 140ή ημέρα μετά από την ημερομηνία αυτή.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται κατά την πληρωμή των προϊόντων που προσφέρονται στην παρέμβαση, από την ημερομηνία ενάρξεως της ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιανουαρίου 1984.

Labels: 3
4
17